Diari Oficial de la Generalitat Valenciana


Sumari del DOGV 2975, del 21-04-1997 (1997/905070)

Resolució de 23 de juliol de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/07/23/(3)/dof/vci/html**

### Dades del document

Número de DOGV
:   2975

Data del DOGV
:   21-04-1997

Secció del DOGV
:   I. DISPOSICIONS GENERALS

Número del document
:   1997/905070


Data del document
:   23-07-1996

Organisme emissor


Tipus de document
:   Resolució

Descriptors 

:   * Canals
    * vigilància del medi ambient
    * impacte ambiental

Resolució de 23 de juliol de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 268/95-AIA, referent al projecte de construcció d'un abocador de residus sòlids procedentes de l'adobat de pells, al terme municipal de Canals (comarca de La Costera), promogut per l'empres   
Vist que, en data 29 de setembre de 1995, es rep l'estudi d'impacte ambiental remés per la Secció de Gestió i Disciplina Urbanística de la Direcció General d'Urbanisme i Ordenació del Territori, que comunica, així mateix, la iniciació de l'expedient de sol·licitud de declaració d'interés comunitari,   
Vist que l'estudi d'impacte ambiental ha sigut sotmés al tràmit d'informació pública per l'Ajuntament de Canals, mitjançant un anunci publicat en el BOP de València de data 1 de juliol de 1995 i notificació directa als propietaris de les parcel·les confrontants, segons el certificat rebut en data 29 de febrer de 1996. En el mateix certificat es fa constar la presentació d'al·legacions per part dels senyors Lorenzo i Jesús Soto Vila, sense especificar-ne el contingut ni aportar-ne còpia,   
Vist que, com a conseqüència de les consultes realitzades en data 30 d'octubre van rebre, en les dates que s'indica, les següents respostes:   
- Tres informes (arqueològic, etnològic i arquitectònic) remesos per la Direcció General de Patrimoni Artístic (29 de desembre de 1995), dels quals no es desprén l'afecció a restes o elements d'interés historicocultural coneguts, si bé es manifesta que la zona és rica en jaciments arqueològics i que la documentació tramitada no aborda l'estudi d'aquesta variable.   
- Informe del Servei Territorial d'Indústria i Energia (10 de gener de 1996) en el qual indica que s'haurà de sol·licitar la inscripció de l'activitat en el Registre Industrial d'aquest Servei, d'acord amb allò indicat en l'article 3 de la Llei 21/92, de 16 de juliol (BOE 23 de juliol de 1992), i el projecte de mesures correctores de la contaminació atmosfèrica, segons l'apartat 1.12 del Decret 833/75, de 6 de febrer (BOE 24 d'abril de 1975).   
- Informe del Servei de Residus i Contaminació (19 de gener de 1996) en el qual observa insuficiències en la descripció geològica i hidrogeològica de la zona en qüestió i es troba a faltar la realització d'un estudi bastant més profund sobre això. D'altra part, considera que la mostra de residu caracteritzada (segons s'aporta en l'estudi d'impacte ambiental), encara que no correspon a un residu classificat com a tòxic i perillós, no en garanteix l'absència, per la qual cosa proposa la caracterització separada dels distints tipus de residus que podrien arribar a l'abocador.   
- Informe de la Subdirecció Territorial de Medi Ambient (30 de maig de 1996), en el qual es fa constar que el projecte no afecta cap via pecuària classificada.   
Vist que, en data 3 de novembre de 1995, es requereix al promotor perquè amplie l'estudi d'impacte ambiental en els següents aspectes:   
1. Justificació de l'emplaçament i estudi d'idoneïtat geològica d'aquest.   
2. Estudi hidrogeològic de detall de l'àrea en qüestió, acompanyat pels assajos i investigacions que calguen per a definir i conéixer la permeabilitat del vas de l'abocador i la seua estructura subterrània.   
3. Desenvolupament de les mesures correctores que calguen per a eliminar o minimitzar els impactes produïts per l'activitat, prenent en compte que en l'estudi presentat s'enumeren algunes d'elles sense a penes desenvolupar i sense que hi haja correspondència entre aquestes i el contingut del projecte tramitat.   
4. Anàlisi i desenvolupament de l'impacte visual i atmosfèric respecte a l'autovia que discorre junt a l'emplaçament projectat.   
5. Estudi d'afecció al patrimoni històric, com també la consideració del possible condicionament d'accessos a l'àrea.   
6. Aportar un projecte de restauració final de l'àrea.   
Vist que, en data 17 d'abril, es comunica a l'Ajuntament de Canals que, per a la resolució de l'expedient, aquesta Direcció General es troba a l'espera del resultat de la informació pública del procediment de declaració d'interés comunitari que tramita la Conselleria d'Obres Públiques, Urbanisme i Transports, com també de l'ampliació de l'estudi d'impacte ambiental requerida al promotor, de la qual se li adjunta una còpia perquè en prenga coneixement. Així mateix, es requereix a l'Ajuntament la remissió del contingut de les al·legacions presentades en la tramitació de l'expedient municipal,   
Atés que, en data 24 de maig, es reitera al promotor la demanda de la presentació de l'ampliació sol·licitada, amb l'advertència de caducitat de l'expedient si no es compleix aquest requisit,   
Vist que, en data 7 de juny, l'Ajuntament de Canals remet un annex a l'estudi d'impacte ambiental en el qual s'aporta una somera resposta a cadascuna de les qüestions plantejades en el requeriment al promotor, encara que no s'aporta justificació suficient ni precisa respecte als dos primers punts i es reconeix que no disposen d'un estudi geològic particular del lloc,   
Vist que, en data 20 de febrer, el Jutjat d'Instrucció número dos de Xàtiva sol·licita a aquesta Conselleria la remissió de l'expedient íntegre de l'abocador, incloent-hi el projecte tècnic i els informes geològics i de les gestions i converses que s'hagen efectuat, la qual cosa és atesa en data 12 de març,   
Vist que la Comissió Territorial d'Urbanisme remet per fax, en data 22 de juliol de 1996, el contingut de la resolució de l'expedient de declaració d'interés comunitari, per la qual es denega aquesta.   
Atés que la documentació tramitada no justifica l'elecció de l'emplaçament ni desenvolupa suficientment les mesures de protecció i correcció necessàries per al desenvolupament de l'activitat, per la qual cosa no es disposa de criteris suficients per a la formulació de la declaració d'impacte ambiental,   
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5é de la Llei d'Impacte Ambiental i concordants del Reglament,   
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana i d'altres disposicions que li són aplicables,   
   
Atés que l'article 24, punt 5, del Decret 162/1990 estableix la possibilitat d'adoptar la decisió de tornar l'estudi al promotor.   
   
Atés que l'article 5é de la llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei,   
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.   
   
Per tot això, fent ús de les facultats que tinc legalment atribuïdes, formule la següent   
   
Primer   
Tornar al seu promotor INPELSA l'estudi d'impacte ambiental del projecte d'abocador de residus sòlids sol·licitat al terme municipal de Canals, pel fet de no aportar criteris suficients per a la formulació d'una declaració d'impacte ambiental.   
   
Segon   
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.   
   
Tercer   
Publicar en el Diari Oficial de la Generalitat Valenciana aquesta resolució.   
   
València, 23 de juliol de 1996.- La directora general de Qualitat Ambiental: Gloria Arnandis Boix.


Còpia Permalink ELI